**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.07.2024, ora 08:00 – 04.07.2024, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 04.07.2024, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 03.07.2024, la ora 11:30, **Atenţionarea Hidrologică nr. 60 – COD GALBEN**, valabilă în intervalul *03.07.2024 ora 12:00 – 04.07.2024 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice Vişeu, Iza, Someşul Mare, Mureş, Gilort, Olt, Argeş, Ialomiţa, Siret şi Jijia, cu posibile depăşiri ale **COTELOR DE ATENŢIE.**

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, COVASNA, DÂMBOVIŢA, GORJ, HARGHITA, IALOMIŢA, IAŞI, ILFOV, MARAMUREŞ, MUREŞ, NEAMŢ, PRAHOVA, SIBIU, SUCEAVA şi VÂLCEA (21 prefecturi) – COD GALBEN.*

**RÂURI**

**Debitele au fost în creştere** ca urmare a precipitațiilor, sub formă de aversă, însemnate cantitativ căzute în interval şi propagării.

Scurgeri importante pe versanți, torenți, pâraie, formare de viituri rapide cu efecte de inundații locale și creșteri însemnate de niveluri și debite, s-au produs pe unele râuri mici din nordul şi centrul țării datorită averselor torențiale căzute în interval și propagării.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste normalele lunare) pe râurile din bazinele hidrografice: Vișeu, Iza, Tur, Someş, Bega, Timiş, Nera, bazinele superioare al Mureşului, Bistriței, Moldovei şi Sucevei şi mai mici (sub 30% din normalele lunare), pe râurile din bazinele Vedea, pe unii afluenți ai Oltului, Argeșului, unii afluenți ai Jiului mijlociu și inferior, cursul superior al Prahovei și afluenții săi, cursul inferior al Ialomiței și pe cele din Dobrogea.

În interval, au fost emise trei **AVERTIZARI HIDROLOGICE** pentru fenomene imediate şi trei **ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ nr. 60** din 03.07.2024.

**Debitele vor fi în creștere**, datorită precipitațiilor în curs, celor prognozate și propagării, exceptând râurile din bazinele: Vişeu, Iza, Tur, Caraş, Nera, Cerna, şi bazinele superioare ale Crasnei, Barcăului, Crişurilor, Mureşului, Begăi, Timişului, Bârzavei, Jiului, Oltului, Argeşului, Ialomiței, Buzăului, Rm. Sărat, Putnei, Trotuşului, Bistriței, Sucevei, Moldovei, Bârladului, Jijiei şi pe cele din Dobrogea unde vor fi în scădere.

Sunt posibile scurgeri pe versanți, torenți, pâraie, formarea de viituri rapide și creșteri de niveluri și debite, cu posibile depășiri ale **COTELOR DE ATENȚIE**, pe unele râuri din zonele de deal şi munte, din nordul şi centrul țării, datorită precipitațiilor prognozate, sub formă de aversă cu caracter torențial, mai însemnate cantitativ şi propagării.

Se menține în vigoare **ATENȚIONAREA HIDROLOGICĂ nr. 60** din 03.07.2024, până la ora 12:00.

**DUNĂRE**

**Debitul la intrarea în țară (secțiunea Baziaș) în intervalul 03.07 – 04.07.2024 a fost în scădere**, având valoarea de 5300 m3/s, sub media multianuală a lunii iulie (5350 m3/s).

În aval de Porţile de Fier, debitele au fost în scădere.

**Debitul la intrarea în țară (secțiunea Baziaș) va fi în scădere (5200 m3/s).**

În aval de Porţile de Fier, debitele vor fi în scădere.

**2.** **Situaţia meteorologică în intervalul 03.07.2024, ora 09:00 –04.07.2024, ora 06:00**

**Administraţia Naţională de Meteorologie** (A.N.M.) a emis în data de 03.07.2024, la ora 10:00, **Atenționarea Meteorologică nr. 72**, valabilă în intervalul 3 iulie, ora 10 – 3 iulie, ora 23, conform căreia:

**- COD GALBEN:** ,,*În nordul și estul Munteniei, Dobrogea continentală, sudul Moldovei, sud-estul Transilvaniei și nord-estul Olteniei vor fi averse ce vor avea și caracter torențial. Cantitățile de apă vor fi de 20...30 l/mp și izolat de peste 40 l/mp. În sud-estul țării se vor semnala și descărcări electrice, intensificări de scurtă durată ale vântului și izolat grindină.”*

Această **Atenționare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ARGEȘ, BRAȘOV, BRĂILA, BUZĂU, CĂLĂRAȘI, CONSTANȚA, COVASNA, DÂMBOVIȚA, GALAȚI, IALOMIȚA, PRAHOVA, TULCEA, VÂLCEA și VRANCEA (14 prefecturi) – COD GALBEN.*

**ÎN ŢARĂ**

Valorile termice au continuat să scadă în cea mai mare parte a țării, astfel încât au caracterizat o vreme rece, chiar deosebit de rece în nord și centru (abateri de 9...11 grade față de norme); excepție a făcut Dobrogea, unde regimul termic a fost apropiat de normal. Cerul a avut înnorări temporare în sud și sud-est și persistente în rest. Au fost averse în Maramureș, Transilvania, Moldova, cea mai mare parte a Olteniei, local în Muntenia și Dobrogea și izolat în rest. În sud-est s-au semnalat și descărcări electrice. Cantitățile de apă au fost mai însemnate, au depășit 30...35 l/mp în nordul Moldovei și al Carpaților Orientali, estul și sud-estul Transilvaniei, zona deluroasă și montană a Olteniei, dar mai ales în a Munteniei, unde s-au depășit izolat chiar 50...60 l/mp. Vântul a suflat slab și moderat, cu unele intensificări pe crestele Carpaților Meridionali. Temperaturile maxime s-au încadrat între 14 grade la Ocna Șugatag și Huedin și 31 de grade la Gorgova, iar la ora 06 se înregistrau valori termice cuprinse între 10 grade la Apa-Neagră și 21 de grade la Sulina și Gura Portiței. Spre sfârșitul intervalului s-a format ceață, local în Dobrogea și izolat în rest.

*Observație: începând de ieri de la ora 6 au fost în vigoare 7 mesaje pentru fenomene meteorologice periculoase imediate:*

*- 5 avertizări cod portocaliu, 3 emise de către CNPM pentru Muntenia și câte 1 de către SRPV Constanța și SRPV Bacău;*

*- 2 atenționări cod galben, câte 1 emisă de către SRPV Sibiu și SRPV Constanța.*

**LA BUCUREŞTI**

Vremea s-a răcorit față de ziua anterioară, astfel că temperatura maximă a fost de 26 de grade la Filaret și Băneasa și 27 de grade la Afumați. Cerul a avut înnorări temporare pe parcursul zilei, apoi a devenit variabil, iar vântul a suflat slab până la moderat. La ora 6 se înregistrau 16 grade.

**3. Prognoza meteorologică în intervalul 04.07.2024, ora 09:00 –05.07.2024, ora 09:00**

**ÎN ŢARĂ**

Valorile termice vor fi ușor mai scăzute față de normele perioadei în nordul și centrul țării, unde înnorările vor fi mai persistente și local va ploua. În celelalte regiuni vremea va fi normală termic, cerul temporar noros și averse se vor semnala doar pe arii restrânse, posibil însoțite de descărcări electrice. Vântul va sufla slab și moderat. Temperaturile maxime se vor încadra între 20 și 31 de grade, iar cele minime vor fi cuprinse între 11 și 19 grade, mai mici în depresiunile intramontane, dar și mai ridicate pe litoral. Izolat vor fi condiții de ceață.

**LA BUCUREŞTI**

Ziua cerul va fi temporar noros dar probabilitatea de ploaie redusă, apoi va deveni variabil. Vântul va sufla slab până la moderat. Temperatura maximă se va situa în jurul valorii de 28 de grade, iar cea minimă va fi de 15...17 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 02.07.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: BZ-2 (mun. Râmnicu Sărat)**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 02.07.2024-03.07.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Iaşi

Se menţine situaţia de restricții și încetarea livrării apei în alimentarea cu apă pentru piscicultură la următoarele folosințe:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași, r. Miletin – ac. Hălceni.

Se menține situația de restricții în alimentarea cu apă la folosința:

- S.C. APAVITAL S.A. Iași – prin reducerea debitelor de la 33.0 l/s la 26.0 l/s la sursa r. Bahlui – ac. Pârcovaci.

Judeţul Vaslui

Se aplică prevederile „Planului de restricții și folosire a apei în perioade deficitare”:

- treapta III - începând cu data de 01.07.2024 pentru A.N.I.F. Filiala Teritorială de Îmbunătățiri Funciare Vaslui - Amenajare irigații Mânjești din sursa de apă acumulare Mânjești.

**DIRECȚIA COMUNICARE**